wannaphong/clean_thaiwikipedia huggingface dataset:
# ฟีฟ่าออนไลน์ 3
ฟีฟ่าออนไลน์ 3  เป็นเกมฟุตบอลออนไลน์ผู้เล่นหลายคนแบบเล่นฟรี ที่ได้รับการประกาศ ณ วันที่ 13 สิงหาคม ค.ศ. 2012 และได้ทำการปิดเบตาแรก ณ วันที่ 20 กันยายน ค.ศ. 2012 ถึงวันที่ 23 กันยายนของปีเดียวกันนี้ที่ประเทศเกาหลีใต้ รวมถึงเมื่อวันที่ 13 ธันวาคม ค.ศ. 2012 ได้มีการประกาศว่าฮย็อนอา ได้รับเลือกให้เป็นนางแบบสำหรับฟีฟ่าออนไลน์ 3

ปัจจุบัน เกมนี้ยังปรากฏในภูมิภาคอื่น ซึ่งประกอบด้วย ไทย, อินโดนีเซีย, เวียดนาม, สิงคโปร์, มาเลเซีย และจีน โดยผู้เล่นจากสถานที่อื่น ๆ สามารถเข้าร่วมเซิร์ฟเวอร์ภูมิภาคเหล่านี้ในการเล่นเกมได้ แม้ว่าอาจจะมีปัญหาด้านความล่าช้าก็ตาม

ในปี ค.ศ. 2013 ได้มีการเชิญวีรศักดิ์ นิลกลัด และอดิสรณ์ พึ่งยา เพื่อให้เสียงพากย์เกมนี้ในเวอร์ชันภาษาไทยFIFA Online 3: เอาเบื้องหลังการพากษ์เกมโดย คิวทอง แจ๊คกี้ อดิสรณ์ พึ่งยา คุณวีรศักดิ์ นิลกลัด มาฝาก

 รูปแบบเกมส์ 

 แข่งกับคอมพิวเตอร์ 
ลีก

การแข่งกันลีกกับบอทโดยจะมีสโมสรทั้ง 20 ทีมจากลีกชั้นนำโดยจะมีความยากตั้งแต่ง่ายมากไปยากสุด

ถ้วย

เป็นการแข่งขันเพื่อชิงถ้วยรางวัลจากศึกบอลถ้วยต่าง ๆ

Live Mode

เป็นโหมดเพิ่มพลังนักเตะที่เล่นดีที่สุดในแต่ละลีก จาก 5 ลีก เช่น พรีเมียร์ลีก ลีกเอิง บุนเดิสลีกา กัลโช่ เซเรีย อา ลาลิกา โดยนักเตะจะเพิ่มสถานะคนละ 1-5 และยังมีทีมที่จะแข่งในแต่ละสัปดาห์ที่จะแข่งในบอลจริง โดยคู่ไฮไลท์ จะแข่งกับคนอื่น ส่วนอีก 3 คู่จะแข่งกับคอมพิวเตอร์โดยใช้ทีมเช่า +5 ในการเล่น

 การแข่งกับคนอื่น 
1 ต่อ 1

เป็นการแข่งกระชับมิตรจากการสุ่มคู่แข่ง

แข่งขันกับเพื่อน

เป็นการแข่งกระชับมิตรแบบเดียวกับ 1 ต่อ 1 แต่เป็นการแข่งกับเพื่อน

สร้างห้อง

เป็นการแข่งขันแบบจะกำหนดว่าจะแข่งกันหรือจะเป็นกรรมการหรือจะแข่งกับบอท

ผู้จัดการ
เหมือนกับการแข่งธรรมดาแต่บอทจะเล่นให้อัตโนมัติ

Ranking

เหมือนกับแข่งกระชับมิตรแต่เป็นการแข่งเก็บคะแนน

คิงออฟเดอะฮิลล์ King of the Hill

การแข่งขันคัดเลือกระดับภาค เหมือนโหมด Ranking ผู้ชนะอันดับ 1 ระดับภาค จะได้ไปชิงรางวัลสูงสุด 1 ล้านแคช

 การแข่งอื่น 
Boxing Day

เป็นการแข่งขันพิเศษตั้งแต่ปี พ.ศ. 2557 โดยจะมีการแข่งขันซึ่งจะแข่งกับบอทหรือกับคนอื่นซึ่งหากชนะครบจำนวนครั้งที่กำหนดจะได้รางวัลตามที่ได้กำหนดไว้ จัดขึ้นทุกวันเสาร์เวลา 17.00 - 19.00 

 รหัสที่ 2 
ตั้งแต่ปี พ.ศ. 2558 มีการทำรหัสผ่านที่ 2 เพื่อเป็นการกันการโจรกรรมข้อมูลหากใส่รหัสผ่านที่ 2 ผิดเกิน 5 ครั้งจะถูกล็อกรหัสทันที

 การตอบรับ 
ฟีฟ่าออนไลน์ 3 ได้รับการมองว่าเป็นภาคต่อแห่งยุคถัดไปของฟีฟ่าออนไลน์ 2 ที่ล้าสมัยแล้ว โดยได้ปิดเซิร์ฟเวอร์ในวันที่ 31 มีนาคม ค.ศ. 2013 (นีโอวิซเกมส์) และ 5 พฤศจิกายน ค.ศ. 2013 (ไอเอเอชเกมส์)

ในประเทศเกาหลีใต้ ได้รับการจัดว่าเป็นเกมกีฬาที่ได้รับความนิยมมากที่สุด และอยู่ในอันดับสองของศูนย์พีซีบัง

ส่วนในประเทศไทยและประเทศเวียดนาม ได้มีการจัดการแข่งขันฟีฟ่าออนไลน์ 3 ขึ้นเป็นประจำ โดยมีผู้ชมเป็นจำนวนหลายร้อยคน
# รีบิวด์ออฟอีวานเกเลียน
รีบิวด์ออฟอีวานเกเลียน  เป็นภาพยนตร์อนิเมะซีรีส์ อีวานเกเลียน ซึ่งเป็นการสร้างใหม่ของซีรีส์อีวานเกเลี่ยน โดยมีการทำให้เป็นภาพยนตร์ฉายโรงมีทั้งหมด 4 ภาค ได้แก่
Evangelion 1.0 You Are (Not) Alone
Evangelion 2.0 You Can (Not) Advance
Evangelion 3.0 You Can (Not) Redo
Evangelion 3.0+1.0 Thrice Upon A Time

 ภาพยนตร์ 
 ภาค ออกฉายในญี่ปุ่น  ออกฉายในไทย  ระยะเวลา  รายได้ในญี่ปุ่นEvangelion 1.0 You Are (Not) Alone.ヱヴァンゲリヲン新劇場版:序เอวานเกริอง ชิน เกะกิโจบัง: โจ1 กันยายน 255021 สิงหาคม 2551รายละเอียดหนังออนไลน์  สืบค้นเมื่อ 29 เมษายน 2558 98 นาที (โรงภาพยนตร์l)101 นาที (ดีวีดี/บลูเรย์)2,000 ล้านเยนEvangelion 2.0 You Can (Not) Advanceヱヴァンゲリヲン新劇場版:破เอวานเกริอง ชิน เกะกิโจบัง: ฮะ 27 มิถุนายน 2552 24 มิถุนายน 2553 ยืนยันการฉายภาพยนตร์ Evangelion 2.0  บริษัท ทีไอจีเอ จำกัด. สืบค้นเมื่อ 29 เมษายน 2558108 นาที (โรงภาพยนตร์l)112 นาที  (ดีวีดี/บลูเรย์)4,000 ล้านเยนEvangelion 3.0 You Can (Not) Redoヱヴァンゲリヲン新劇場版:Qเอวานเกริอง ชิน เกะกิโจบัง: คีว 17 พฤศจิกายน 255515 สิงหาคม 2556การมาของ มหากาพย์แอนิเมชั่น-ไซไฟ ระดับตำนานภาคล่าสุด Evangelion 3.0 You Can (Not) Redo  บริษัท ทีไอจีเอ จำกัด. สืบค้นเมื่อ 29 เมษายน 255895 นาที5,260 ล้านเยนEvangelion 3.0+1.0 Thrice Upon a Timeシン・エヴァンゲリオン劇場版ชิน เอวาเกริอง เกะกิโจบัง8 มีนาคม 256413 ตุลาคม 2565155 นาที13,239 ล้านเยน

 ตัวละคร 
+ การปรากฏตัวของตัวละคร ชื่อ ภาค 1.0 2.0 3.0 3.0 + 1.0 อิคาริ ชินจิ ○  ○  ○  ○ อายานามิ เรย์ ○  ○   อายานามิ เรย์（คนใหม่）   ○  ○ ชิกินามิ อาสึกะ แรงเลย์  ○   ชิกินามิ อาสึกะ แรงเลย์ (คนใหม่)   ○  ○ มากินาริ มารี อิลลัสทรอส  ○  ○  ○ นางิสะ คาโอรุ ○  ○  ○   คัตสึรางิ มิซาโตะ ○  ○  ○  ○ อาคางิ ริสึโกะ ○  ○  ○  ○ คาจิ เรียวจิ  ○   อิคาริ เก็นโด ○  ○  ○  ○ ฟุยูสึกิ โคโซ ○  ○  ○  ○ ฮีวงะ มาโกโตะ ○  ○  ○  ○ อิบุกิ มายะ ○  ○  ○  ○ อาโอบะ ชิเงรุ ○  ○  ○  ○ ซุซูฮาระ โทจิ ○  ○   ○ ไอดะ เค็นซุเกะ ○  ○   ○ โฮระกิ ฮิคาริ ○  ○   ○ ซุซูฮาระ ซากุระ  ○  ○  ○ ทากาโอะ โคจิ   ○  ○ นางาระ ซุมิเระ   ○  ○ ทามะ ฮิเดกิ   ○  ○ คิตาคามิ มิโดริ   ○  ○ เพ็นเพ็น ○  ○
# เมกส์มีวันเดอร์
"เมกส์มีวันเดอร์"  เป็นซิงเกิลแรกจากสตูดิโออัลบั้มลำดับที่สองของมารูนไฟฟ์ ชื่อ อิตโวนต์บีซูนบีฟอร์ลอง เพลงเผยแพร่ครั้งแรกในสถานีวิทยุ KMXB แห่งลาสเวกัส และเป็นเพลงที่ได้รับความนิยมทั่วโลกทันที หลังจากออกจำหน่าย เพลงทำสถิติเพลงที่ก้าวกระโดดขึ้นอันดับหนึ่งได้สูงที่สุด (biggest jump) ในชาร์ตบิลบอร์ดฮอต 100  โดยขึ้นจากอันดับที่ 64 สู่อันดับที่หนึ่ง อย่างไรก็ตาม สถิตินี้ก็ถูกทำลายโดยเพลง "มายไลฟ์วู้ดซักวิดเอาต์ยู" ของเคลลี คลาร์กสัน ในปี ค.ศ. 2009

"เมกส์มีวันเดอร์" เป็นเพลงอันดับหนึ่งบนชาร์ตบิลบอร์ดฮอต 100 เพลงแรกของวง ชนะรางวัลแกรมมีสาขาการแสดงเพลงป็อปโดยศิลปินคู่หรือกลุ่มที่มีนักร้องนำ (Grammy Award for Best Pop Performance by a Duo or Group with Vocal) ในงานประกาศรางวัลแกรมมีครั้งที่ 50 เป็นเพลงที่สองที่ชนะรางวัลดังกล่าว เพลงยังประสบความสำเร็จที่สุดเพลงหยึ่งในปี ค.ศ. 2007 และเป็นเพลงที่ได้รับความนิยมสูงสุดจนกระทั่งเพลง "มูฟส์ไลก์แจกเกอร์" ออกจำหน่ายในปี ค.ศ. 2011 

แม้ว่าเพลงจะประสบความสำเร็จ แต่การตอบรับเป็นแบบคละกัน เพลงติดอันดับ 49 จากการจัดอันดับของนิตยสารโรลลิงสโตน ในรายชื่อเพลงที่ดีที่สุดในปี ค.ศ. 2007
# คนละโลก
คนละโลก เป็นละครโทรทัศน์แนว ดราม่า สร้างมาแล้ว 3 ครั้ง  ซึ่งครั้งล่าสุดผลิตโดย บริษัท คนทีวี (ไทยแลนด์) จำกัด บทประพันธ์โดย ม.มธุการี บทโทรทัศน์โดย ปณธี กำกับการแสดงโดย ชัยวุฒิ เทพวงษ์ นำแสดงโดย ศิวัฒน์ โชติชัยชรินทร์ ไปรยา สวนดอกไม้ นภัสสร เอี่ยมเจริญ ธีร์ วณิชนันทธาดา อมีนา พินิจ ปราณวรินทร์ ปามี ในฉบับปี 2558 ถ่ายทำที่ประเทศญี่ปุ่น ที่เมืองโตเกียว, โอซะกะ, ชิบะ ใช้เวลาถ่ายทำที่ญี่ปุ่นนานถึง 1 สัปดาห์แสงปู ไปรยา ซี ศิวัฒน์ บุกญี่ปุ่น ถ่ายละคร คนละโลก

 นักแสดง 
 ปี  พ.ศ. 2536  พ.ศ. 2545  พ.ศ. 2558  ออกอากาศทาง  ช่อง 5  ช่อง 7  ช่อง 7  ผู้ผลิต  อัครมีเดีย  เลนีตัส  คนทีวี (ไทยแลนด์) บทละครโทรทัศน์  อัครกิตติ  นันทกาญจน์  ปณธี กำกับการแสดง จารึก สงวนพงษ์  มารุต สาโรวาท  ชัยวุฒิ เทพวงษ์ ทิเบต  ยุรนันท์ ภมรมนตรี  ศักดิ์สิทธิ์ แท่งทอง  ศิวัฒน์ โชติชัยชรินทร์ ชัชชัย   จิณณะ นวรัตน์ คลเมขลา ศักการะ (มอธ)  ปรียานุช ปานประดับ  บุษกร พรวรรณะศิริเวช  ไปรยา สวนดอกไม้  บุษย์  หฤทัย จิตต์ประเสริฐ  ฐรินดา กรรณสูต  นภัสสร เอี่ยมเจริญ  กานน ศักการะ  บดินทร์ ดุ๊ก  ยุทธพิชัย ชาญเลขา  พงศ์สิรี บรรลือวงศ์  ปุราณ  ตฤณ เศรษฐโชค  โอลิเวอร์ พูพาร์ท  ธีร์ วณิชนันทธาดา  นิลปัทม์ ศักการะ  ชุติมา นัยนา  มยุริญ ผ่องผุดพันธ์  ปราณวรินทร์ ปามี  มิสเตอร์ซาซูเกะ  คาตาชิ วานาตากิ  รุจน์ รณภพ  ดิลก ทองวัฒนา คุณหญิงศรีเมือง ศักการะ  มารศรี อิศรางกูร ณ อยุธยา  เดือนเต็ม สาลิตุล  พิราวรรณ ประสพศาสตร์ คุณนิลสี  ฉันทนา กิติยพันธ์  อรสา พรหมประทาน  อภิรดี ภวภูตานนท์ ศรีวิศาล ศักการะ  สมภพ เบญจาธิกุล  สุเชาว์ พงษ์วิไล  พลรัตน์ รอดรักษา คุณหญิงนิโลบล   กิ่งดาว ดารณี  นีรนุช ปัทมสูต  เนาวรัตน์ ยุกตะนันท์  รัญจวน   พิศมัย วิไลศักดิ์  ทัศน์วรรณ เสนีย์วงศ์  รชนีกร พันธุ์มณี  คคนางค์    พนารัตน์ บุนนาค  สุธิตา เกตานนท์  คุกกี้      อนงค์อร จักรพันธ์ ณ อยุธยา    ปริษา ทนาวิวัฒน์  โทรู   อัศวิน สนธยานาวิน  ไดสุเกะ สุกี้คาวาลลิสา / ลิซซี่  วันวิสา ดำขำ อมีนา พินิจหนุ่ม   สินชัย หอมนวล สิทธิพันธ์ กลมเกลี้ยงบุญ  คมกฤช ยุติยงค์ วีระชัย หัตถโกวิทไพโรจน์  ทัตพงศ์ พงศทัต พิพัฒน์พล  โกมารทัตเคนอิจิ  แซม โชติบัณฑ์ อดุลยรัศมิ์ สุวรรณจักราเตยหอม  สิริพรรณ หลิมวิจิตรกรุณา มอริสป้าพิศ   วันทนา บุญบันเทิงศรีวิชัย   ประพฤติธรรม คุ้มชาติน้องเสือ    ด.ช.ศุภากร มงคลกิจงาม

 รางวัลที่ได้รับ 
 รางวัลเมขลา ผู้แสดงประกอบชายดีเด่น (บดินทร์ ดุ๊ก) ปี 2536
 รางวัลโทรทัศน์ทองคำ ดาราสนับสนุนชายดีเด่น (บดินทร์ ดุ๊ก) ปี 2536
 รางวัลโทรทัศน์ทองคำ ดาราสนับสนุนชายดีเด่น (ยุทธพิชัย ชาญเลขา) ปี 2545
# เดอะมอนสเตอร์ (เพลง)
"เดอะมอนสเตอร์"  เป็นเพลงของนักร้องแร็ปชาวอเมริกัน เอ็มมิเน็ม ร้องรับเชิญโดยนักร้องชาวบาร์บาโดส รีแอนนา จากสตูดิโออัลบั้มลำดับที่แปด เดอะมาร์แชลมาเธอส์ แอลพี 2 (2013) เพลงแต่งโดยเอ็มมิเน็ม จอน เบลเลียน และเบเบ เรกซา ผลิตโดยฟรีเควนซี "เดอะมอนสเตอร์" เป็นการร่วมมือครั้งที่สี่ระหว่างเอ็มมิเน็ม กับรีแอนนา ตามหลังเพลง "เลิฟเดอะเวย์ยูลาย" เพลงภาคต่อ เลิฟเดอะเวย์ยูลาย (พาร์ตทู) (2010) และ "นัมบ์" (2012) เพลง "เดอะมอนสเตอร์" ออกจำหน่ายวันที่ 29 ตุลาคม ค.ศ. 2013 เป็นซิงเกิลที่สี่ของอัลบั้ม เนื้อร้องนำเสนอรีแอนนากำลังรับมือกับปีศาจภายในตัวเธอ ขณะที่เอ็มมิเน็มครุ่นคิดถึงผลกระทบด้านลบที่มาจากชื่อเสียงของเขาเอง

เมื่อออกจะหน่ายเพลงออกไป เพลงได้รับคำวิจารณ์ด้านบวก โดยเปรียบเทียบกับเพลง "เลิฟเดอะเวย์ยูลาย" "เดอะมอนสเตอร์" ประสบความสำเร็จในชาร์ตเพลงทั่วโลก ขึ้นอันดับหนึ่งใน 12 ประเทศ เช่น ออสเตรเลีย แคนาดา ฝรั่งเศส ไอร์แลนด์ นิวซีแลนด์ สวิตเซอร์แลนด์ สหราชอาณาจักร และชาร์ตบิลบอร์ดฮอต 100 ของสหรัฐอเมริกา เป็นเพลงอันดับหนึ่งเพลงแรกของชาร์ตฮอตอาร์แอนด์บี/ฮิปฮอปซองส์ของสหรัฐฯ ด้วย และขึ้นสิบอันดับแรกในออสเตรีย เบลเยียม อิตาลี และสเปน

มิวสิกวิดีโอกำกับโดยผู้ผลิตภาพยนตร์ ริช ลี วิดีโอนำเสนอรีแอนนารับบทเป็นนักบำบัดของเอ็มมิเน็ม ขณะที่แสดงวิดีโอเก่า ๆ ของเอ็มมิเน็ม วิดีโอเก่า ๆ ได้แก่เพลง "มายเนมอิส" "ลูสยัวร์เซลฟ์" "3 เอ.เอ็ม." "เดอะเวย์ไอแอม" และมีภาพการแสดงเพลง "สแตน" ของเอลตัน จอห์น ในงานประกาศรางวัลแกรมมีปี ค.ศ. 2001 ด้วย วิดีโอได้รับการตอบรับที่ดีและได้เข้าชิงหลายรางวัล เอ็มมิเน็มและรีแอนนาแสดงเพลงสดในงานประกาศรางวัลเอ็มทีวีมูฟวีอะวอดส์ 2014
# ทิมเบอร์ (เพลง)
"ทิมเบอร์"  เป็นเพลงของแรปเปอร์ชาวอเมริกัน พิตบูล ร้องรับเชิญโดยนักร้องชาวอเมริกัน เคชา เพลงออกจำหน่ายในวันที่ 7 ตุลาคม ค.ศ. 2013 เป็นซิงเกิลเปิดตัวจากอีพีของพิตบูลชื่อ เมลต์ดาวน์ เพลงผลิตโดยดร.ลู้ก เซอร์คัต และเซิร์มสไตล์ และผลิตเสริมโดยนิก ซีลีย์ ในเพลงได้สอดแทรกซิงเกิลปี ค.ศ. 1978 ของลี ออสการ์ เพลง "ซานฟรานซิสโกเบย์" และนำเสนอนักเล่นหีบเพลงปาก พอล แฮร์ริงตัน ซึ่งเล่นตลอดทั้งเพลงและมีคนบอกให้เขาเลียนแบบออสการ์

เพลงขึ้นอันดับหนึ่งบนชาร์ตบิลบอร์ดฮอต 100 สามสัปดาห์ต่อเนื่อง และขึ้นอันดับหนึ่งในประเทศอื่น ๆ อีกมากมาย รวมถึงแคนาดา (ขึ้นอันดับหนึ่งถึงแปดสัปดาห์ต่อเนื่องกัน) สหราชอาณาจักร เยอรมนี เนเธอร์แลนด์ และเดนมาร์ก
# แองโกล-วาตูซี
แองโกล-วาตูซี หรือ วัววาตูซี  เป็นสายพันธุ์วัวสายพันธุ์หนึ่ง 

แองโกล-วาตูซี มีถิ่นกำเนิดในทวีปแอฟริกา มีประวัติเป็นเวลายาวนานตั้งแต่ยุคก่อนประวัติศาสตร์ มีลักษณะเด่น คือ เป็นวัวที่มีเขาแหลมยาวที่สุดในโลก โดยเขาของแองโกล-วาตูซี มีลักษณะโค้งยาวปลายแหลม เส้นรอบวงที่ใหญ่ที่สุด  คือ 92.25 เซนติเมตร และมีน้ำหนักถึง 45 กิโลกรัมในแต่ละข้าง โดยภายในเขามีลักษณะกลวงเป็นโพรง แต่มีโครงสร้างแบบรังผึ้ง ซึ่งนอกจากมีไว้ต่อสู้กันเองแล้ว ยังมีประโยชน์สำหรับการระบายความร้อนอีกด้วย

แองโกล-วาตูซี จัดเป็นวัวที่มีความทนทรหด สามารถอดน้ำได้เป็นอย่างดี และกินหญ้าที่มีคุณภาพต่ำได้ เป็นวัวที่ชาวอียิปต์โบราณเลี้ยงไว้เพื่อบริโภคเนิ้อและนมมาแต่ตั้งแต่อดีตหน้า ๐๗๕, รอบเดียวเที่ยวทั่วกับรถฟาร์มทัวร์ โดย ปิยะฤทัย ปิโยพีระพงศ์. "เที่ยวสนุก บุกแดนสิงห์". อนุสาร อ.ส.ท. ปีที่ ๕๕ ฉบับที่ ๖: มกราคม ๒๕๕๘
# อีริกเซ็นต์ เย ลอสัน
มหาอำมาตย์โท อีริกเซ็นต์ เย ลอสัน  (24 มิถุนายน พ.ศ. 2412 - 25 เมษายน พ.ศ. 2497) เป็นอธิบดีกรมกองตระเวนคนที่ 4

ประวัติ
มหาอำมาตย์โท อีริกเซ็นต์ เย ลอสัน เกิดที่กรุงลอนดอน ประเทศอังกฤษ  ในตระกูลแพทย์มีชื่อเสียง บิดาชื่อ เซอร์ จอร์ช ลอสัน เป็นจักษุแพทย์ประจำพระองค์สมเด็จพระราชินีนาถวิกตอเรียแห่งสหราชอาณาจักร และเป็นอาจารย์สอนวิชาศัลยกรรมที่โรงพยาบาลมิคเวสท์อีริกเซ็นต์ เย ลอสัน ,มหาอำมาตย์โท. จาก politic.myfirstinfo.com อีริกเซ็นต์ เย ลอสันสำเร็จการศึกษา ที่ โรงเรียนเวสท์มินเตอร์ ประเทศอังกฤษ

รับราชการ
มหาอำมาตย์โท อีริกเซ็นต์ เย ลอสัน รัชราชการครั้งแรกเป็นตำรวจที่ประเทศพม่า และย้ายไปเป็นตำรวจที่ประเทศอินเดีย ทั้ง 2 ประเทศ ขณะนั้นเป็นเมืองขึ้นของประเทศอังกฤษ ในปี พ.ศ. 2447 เดินทางเข้ามา ในสยามและได้รับพระราชทานโปรดเกล้าฯ ให้ดำรงตำแหน่งเป็น ผู้บังคับการกรมกองตระเวน แทนนายเอ.เย.ยาดิน ซึ่งได้ขอลาออกจากราชการเดินทางกลับประเทศอินเดีย

ปรับปรุงกิจการตำรวจ
หลังเข้ารับราชการ อีริกเซ็นต์ เย ลอสัน ได้ดำเนินการเปลี่ยนแปลงแก้ไขกิจการตำรวจหลายประการ เช่น
 จัดตั้งกองพิเศษ ระบบการทำงานคล้ายคลึงกับ กองสืบสวนคดีของตำรวจ ในกรุงลอนดอน
 พิสูจน์วัตถุพยาน ด้วยระบบลายพิมพ์นิ้วมือ
 จัดพิมพ์กฎหมายโปลิศ เป็นภาษาไทย - อังกฤษ
 ตั้งโรงเรียนพลตำรวจ และโรงเรียนนายตำรวจ
 ใช้กฎหมายลักษณะอาญาพิจารณาลงโทษผู้กระทำผิด

ในปี พ.ศ. 2452 ประกาศใช้ พ.ร.บ.เกณฑ์ทหารทั่วประเทศ อนุญาตให้ผู้ที่เกณฑ์ทหาร แล้วคัดเลือกให้เข้ารับราชการ เป็นตำรวจได้ โดยจะส่งตัวเข้ารับการ ฝึกอบรมใน ร.ร.พลตำรวจ 1 ปี จึงจะส่งไปรักษาการ เมื่อรักษาการครบกำหนด 2 ปีแล้ว จะพิจารณาผู้ที่มีความประพฤติดี มีคุณสมบัติเหมาะสม ให้รับราชการต่อไปได้ (หลักเกณฑ์นี้ ปรากฏว่าในปัจจุบันยังใช้อยู่)ผู้บังคับกองโปลิศคนที่สี่แห่งสยาม. จากเว็บไซต์ www.baanmaha.com

เครื่องแบบตำรวจ
เมื่อแต่งเครื่องแบบตำรวจในยุคของ อีริกเซ็นต์ เย ลอสัน ได้ใช้ต่อเนื่องเช่นเดียวกับสมัยของ นาย เอ.เย.ยาดิน ทุกประการ นายอีริกเซ็นต์ฯ เป็นผู้รักษาระเบียบวินัยเคร่งครัด มีความเมตตาปราณี เป็นที่รักใคร่แก่ผู้ใต้บังคับบัญชา การบริหารงานตำรวจ เจริญก้าวหน้าเป็นอันมาก จึงได้รับพระราชทานยศเป็น มหาอำมาตย์โท และนายพลตำรวจตรี ครั้งสุดท้ายได้ดำรงตำแหน่งเป็น อธิบดีกรมกองตระเวน

พ้นจากราชการ
อีริกเซ็นต์ เย ลอสัน ได้พ้นหน้าที่ราชการ ไปเมื่อ พ.ศ. 2456 ในสมัยพระบาทสมเด็จพระมงกุฏเกล้าเจ้าอยู่หัว (รัชกาลที่ 6) อันสืบเนื่องมาจากข้าวยากหมากแพง เศรษฐกิจ ภายในประเทศตกต่ำทรุดโทรม แต่ท่านยังได้รับพระราชทานโปรดเกล้าฯ ให้ดำรงตำแหน่งเป็นที่ปรึกษาราชการ ในกรมตำรวจภูธร และกรมพลตระเวน เมื่อ 21 ตุลาคม พ.ศ. 2458 รวมเวลารับราชการได้ 11 ปีเศษ

 เครื่องราชอิสริยาภรณ์ 
  พระราชทานเหรียญจักรมาลา 
พระราชทานเครื่องราชอิสริยาภรณ์ (หน้า ๒๓๗๖)
# วิทเอียส์ทูซีแอนด์อายส์ทูเฮียร์
วิทเอียส์ทูซีแอนด์อายส์ทูเฮียร์  เป็นอัลบั้มเปิดตัวโดยวงดนตรีโพสต์ฮาร์ดคอร์ชาวอเมริกัน สลีปปิงวิทไซเรนส์ ออกจำหน่ายเมื่อวันที่ 23 มีนาคม พ.ศ. 2553 ผ่านไรส์เรเคิดส์ อัลบั้มนี้ได้เปิดตัวในชาร์ตท็อปฮีตซีกเกอส์ของบิลบอร์ดด้วยอันดับที่ 7 และอยู่ในชาร์ตยอดอัลบั้มอิสระในอันดับที่ 36 เป็นอัลบั้มที่ได้รับการยกย่องโดยเฉพาะเสียงร้องของเคลลิน ควินน์ เป็นอัลบั้มเดียวของวงที่มีมือกีตาร์ นิก ทรอมบิโน และแบรนดอน แมคมาสเตอร์ ซึ่งต่อมาได้ถูกแทนที่โดย เจสซี ลอว์สัน และแจ็ก ฟาวเลอร์ ตามลำดับ

 รายชื่อเพลง 
คำร้องทั้งหมดประพันธ์โดย เคลลิน ควินน์ ดนตรีโดย สลีปปิงวิทไซเรนส์

 บุคคลที่เกี่ยวข้อง 
สลีปปิงวิทไซเรนส์
 เคลลิน ควินน์ - นักร้องนำ, คีย์บอร์ด
 แบรนดอน แมคมาสเตอร์ - กีตาร์นำ
 นิก ทรอมบิโน - จังหวะกีตาร์, ร้องประสาน
 จัสติน ฮิลส์ - กีตาร์เบส
 เกบ บาร์แฮม - กลอง

ศิลปินรับเชิญ
 แอรอน มาร์ช - เสียงร้องเพิ่มเติมในเพลง "Let Love Bleed Red".
 เดวิด สตีเฟนส์ - เสียงร้องเพิ่มเติมในเพลง "Captain Tyin' Knots vs. Mr. Walkway (No Way)". 

การผลิต
 Cameron Mizell - ผสมเสียง, ควบคุมเสียง, การบันทึกเสียง, วิศวกรเสียง, โปรแกรมคอมพิวเตอร์แต่งเสียง และเพอร์คัชชัน
 Glenn Thomas - กำกับงานศิลปะ, ออกแบบ

 หมายเหตุ
# จังหวัดนิญบิ่ญ
นิญบิ่ญ  เป็นจังหวัดของประเทศเวียดนาม ตั้งอยู่ในดินดอนสามเหลี่ยมปากแม่น้ำแดงของภาคเหนือของประเทศ ใน ค.ศ. 2019 จังหวัดนิญบิ่ญมีประชากร 982,487 คน

 ศัพท์มูลวิทยา 
ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 寧平

 เขตการปกครอง 
จังหวัดนิญบิ่ญแบ่งเขตการปกครองออกเป็น 2 นครและ 6 อำเภอ ได้แก่

 ชื่อภาษาไทย  ชื่อภาษาเวียดนาม  ประชากร (ค.ศ. 2019) นครฮวาลือ    319,125 นครตามเดียป    62,866 อำเภอกีมเซิน    182,942 อำเภอซาเหวียน    120,992 อำเภอญอ-กวาน    149,830 อำเภอเอียนคั้ญ    147,069 อำเภอเอียนโม    118,469
# สาธารณรัฐคองโกในโอลิมปิก
สาธารณรัฐคองโก เข้าร่วมแข่งขันกีฬาโอลิมปิกในนาม "ประเทศคองโก" เป็นครั้งแรกในโอลิมปิกฤดูร้อน 1964และเป็นการส่งนักกีฬาเข้าร่วมแข่งขันมากที่สุดจากทุกครั้ง และสาธารณรัฐคองโกยังไม่เคยเข้าร่วมแข่งขันโอลิมปิกฤดูหนาว จนถึงโอลิมปิกฤดูร้อน 2012 คองโกก็ยังไม่สามารถคว้าเหรียญรางวัลมาได้ สรุปแล้วมีนักกีฬาเข้าร่วมแข่งขันโอลิมปิกทุกครั้งรวม 66 คน แบ่งเป็นชาย 39 คน หญิง 27 คน

 สรุปเหรียญรางวัล
 โอลิมปิกฤดูร้อน 
โอลิมปิกนักกีฬาทองเงินทองแดงรวมอันดับ โตเกียว 1964  2  0  0  0  0  – เม็กซิโกซิตี้ 1968 ไม่ได้เข้าร่วม มิวนิก 1972  6  0  0  0  0  – มอนทรีออล 1976 ไม่ได้เข้าร่วม มอสโค 1980  24  0  0  0  0  – ลอสแอนเจลิส 1984  9  0  0  0  0  – โซล 1988  7  0  0  0  0  – บาร์เซโลนา 1992  7  0  0  0  0  – แอตแลนตา 1996  5  0  0  0  0  – ซิดนีย์ 2000  5  0  0  0  0  – เอเธนส์ 2004  5  0  0  0  0  – ปักกิ่ง 2008  5  0  0  0  0  – ลอนดอน 2012  7  0  0  0  0  – รวม  0  0  0  0  –
 
 อ้างอิง 

สาธารณรัฐคองโก
หมวดหมู่:สาธารณรัฐคองโก
# อนงค์พร พรหมรัด
อนงค์พร พรหมรัด  เกิดวันที่ 2 มีนาคม พ.ศ. 2535 ที่จังหวัดพิษณุโลก ประเทศไทย เป็นนักกีฬาวอลเลย์บอลหญิงผู้ทำหน้าที่ในตำแหน่งบอลเร็ว 

ทั้งนี้ เธอสามารถพูดได้สองภาษาคือไทยและอังกฤษ

 ประวัติ 
เดือนตุลาคม พ.ศ. 2551 อนงค์พร พรหมรัด ได้เป็นตัวแทนวอลเลย์บอลยุวชนหญิงทีมชาติไทย ในการเข้าร่วมแข่งขันวอลเลย์บอลยุวชนหญิงชิงแชมป์เอเชีย 2008 ที่จัดขึ้น ณ กรุงมะนิลา ประเทศฟิลิปปินส์ ส่วนในเดือนมกราคม พ.ศ. 2552 อนงค์พรได้ทำหน้าที่เป็นนักวอลเลย์บอลให้แก่มหาวิทยาลัยรัตนบัณฑิต ในการแข่งขันกีฬามหาวิทยาลัยแห่งประเทศไทย ครั้งที่ 36 

วันที่ 24 ธันวาคม พ.ศ. 2554 อนงค์พรได้ทำหน้าที่ร่วมสังกัดสโมสรวอลเลย์บอลอยุธยา เอ.ที.ซี.ซี. ในการแข่งขันวอลเลย์บอลไทยแลนด์ลีก ซึ่งเธอมีส่วนช่วยให้ทีมเป็นฝ่ายชนะทีมสโมสรวอลเลย์บอลนครราชสีมา ด้วยผลการแข่งที่ 3-1 เซตกรุงเก่าชนะ

วันที่ 9 กรกฎาคม พ.ศ. 2555 อนงค์พรได้ทำหน้าที่ร่วมกับทีมมหาวิทยาลัยรัตนบัณฑิต ในการแข่งขันวอลเลย์บอล ถ้วย ก. รอบชิงชนะเลิศ ซึ่งทีมของเธอเป็นฝ่ายแพ้ทีมการไฟฟ้าส่วนภูมิภาคทั้ง 3 เซตการไฟฟ้าฯผงาดซิวแชมป์วอลเลย์ถ้วย ก.หลังตบชนะอาร์แบค 3 เซตรวด-"กิ๊ฟ"รับอาเซอร์ไบจันทาบร่วมทีมยกชุดจริง

ในปี พ.ศ. 2556 อนงค์พร พร้อมด้วยโสรยา พรมหล้า และกรรณิการ์ ธิปะโชติ ได้รับการทาบทามให้เข้าร่วมทีมกับพัชรี แสงเมือง ในการแข่งขันทัวร์นาเมนต์ที่ประเทศฟิลิปปินส์ เป็นระยะเวลา 13 วัน โดยได้รับค่าตอบแทนที่ประมาณ 2,000 ดอลลาร์สหรัฐ (หรือประมาณ 6 หมื่นบาท) ต่อคน3 สาวกรุงเก่าเหินฟ้าสู่ฟิลิปปินส์ 2 สัปดาห์ค่าจ้าง 6 หมื่นบาท

เดือนมกราคม พ.ศ. 2557 อนงค์พรได้ทำหน้าที่ให้แก่ทีมมหาวิทยาลัยรัตนบัณฑิต ในการแข่งกีฬามหาวิทยาลัยแห่งประเทศไทย ครั้งที่ 41อนงค์พร พรหมรัด - กีฬามหาวิทยาลัยแห่งประเทศไทย ครั้งที่ 41พรพรรณ นำทัพ อาร์แบค ลุย นนทรีเกมส์ วางเป้า ป้องทอง ต่อมา ในเดือนพฤษภาคม เธอได้เข้าร่วมทีมกับสโมสรวอลเลย์บอลอยุธยา เอ.ที.ซี.ซี. ในการแข่งวอลเลย์บอลไทยเดนมาร์คซูเปอร์ลีก 2014 นัดเปิดสนาม ซึ่งทีมของเธอเป็นฝ่ายแพ้ต่อทีมสโมสรวอลเลย์บอลนครราชสีมาที่ 1-3 เซตทีมนักตบหนุ่มสาวโคราชประเดิมคว้าชัยวอลเลย์บอลซูเปอร์ลีก และในวันที่ 16 พฤศจิกายนของปีเดียวกัน เธอได้ทำหน้าที่ร่วมกับทีมสโมสรวอลเลย์บอลอยุธยา เอ.ที.ซี.ซี. ในการแข่งขันวอลเลย์บอลไทยแลนด์ลีก 2015 โดยทีมของเธอได้เป็นฝ่ายแพ้ต่อทีมสโมสรวอลเลย์บอลบางกอกกล๊าส ที่ 3-0 เซต"ปลื้มจิตร์" นำทัพ "ลูกยางบีจี" ถล่มอยุธยาขาดลอย จากนั้น ในเดือนธันวาคม เธอได้รับเลือกให้เป็นตัวแทนของทีมชาติไทย ในการเข้าร่วมการแข่งวอลเลย์บอลในกีฬามหาวิทยาลัยอาเซียน ครั้งที่ 17 ที่จัดขึ้น ณ ปาเล็มบัง ประเทศอินโดนีเซีย
สโมสร
  อยุธยา เอ.ที.ซี.ซี. (2009-2015) 
  บางกอกกล๊าส (2015–2018)
  ควินท์ แอร์ฟอร์ซ (2018–2019)
 นครราชสีมา เดอะมอลล์ (2019–2020)
 ขอนแก่นสตาร์ (2020–ปัจจุบัน)

 เกียรติประวัติ 
ทีมสโมสร
 พ.ศ. 2556 : อันดับ 3 วอลเลย์บอลหญิงไทยเดนมาร์คซูเปอร์ลีก ร่วมกับอยุธยา เอ.ที.ซี.ซี.
 พ.ศ. 2556 : อันดับ 4 วอลเลย์บอลไทยแลนด์ลีก ร่วมกับอยุธยา เอ.ที.ซี.ซี.
 2014–15 ไทยแลนด์ลีก - 16px ชนะเลิศ กับ บางกอกกล๊าส
 2015 ไทยเดนมาร์คซูเปอร์ลีก - 16px ชนะเลิศ กับ บางกอกกล๊าส
 2015 ชิงแชมป์สโมสรเอเชีย - 16px ชนะเลิศ กับ บางกอกกล๊าส
# ลุย (ภาพยนตร์ไทยปี พ.ศ. 2520)
ลุย เป็น ภาพยนตร์ไทย แนวแอคชั่นจาก ไฟว์สตาร์โปรดักชั่น เข้าฉายครั้งแรกเมื่อวันที่ 17 กุมภาพันธ์ 2520 ที่โรงภาพยนตร์โคลีเซี่ยม กำกับการแสดงโดย รุจน์ รณภพ นำแสดงโดย สมบัติ เมทะนี สรพงษ์ ชาตรี และดาราดังอีกมากมาย

ในปี 2554 ทาง ช่อง 7 ได้นำภาพยนตร์ซึ่งสร้างจากบทประพันธ์ของ เสนีย์ บุษปะเกศ กลับมาทำใหม่เป็นละครโทรทัศน์ ในชื่อเดียวกัน โดยได้มีการดัดแปลงบางส่วนให้เข้ากับยุคสมัยนำแสดงโดย วีรภาพ สุภาพไพบูลย์

 เนื้อเรื่อง 
เรื่องราวของ ลุย หล่มสัก (สมบัติ/วีรภาพ) อดีตมือปืนที่ต้องลุกขึ้นมาจับอาวุธอีกครั้งเพื่อจัดการกับองค์กรที่เขาเคยทำงานให้หลังจากที่ ไทรงาม (มยุรฉัตร/จีระนันท์) ภรรยาของลุยและลูกถูกสังหารด้วยการวางระเบิดรถยนต์พร้อมกับทำให้ลุยเข้าใจผิดว่า เดือน แรมกล้า (อุเทน/ดนัย) นักฆ่าขององค์กรและเป็นเพื่อนรักของลุยซึ่งเชี่ยวชาญเรื่องระเบิดเป็นคนทำลุยจึงพลั้งมือฆ่าเดือนแต่ก็มาทราบความจริงเรื่องนี้ในภายหลังจากปากของ สร้อยคีรี (อรัญญา/ภัทรธิดา) นักฆ่าในองค์กรและเป็นอดีตคนรักของลุยซึ่งสนิทสนมกับนายใหญ่ขององค์กรอย่าง ปกาศิต จอมพลัง (สะอาด/โอลิเวอร์) ลุยเสียใจมากจึงได้เลี้ยงดูบอย (สรพงษ์/พูลภัทร) ลูกชายคนเดียวของเดือนเพื่อชดใช้กับสิ่งที่ได้ทำลงไปพร้อมกับการเริ่มปฏิบัติการสะสางบัญชีแค้นที่มีต่อองค์กรแม้จะต้องแลกมาด้วยชีวิตก็ตาม

 นักแสดง 
 สมบัติ เมทะนี - ลุย หล่มสัก
 สรพงษ์ ชาตรี - บอย
 ครรชิต ขวัญประชา - กริช ลมกรด
 สะอาด เปี่ยมพงศ์สานต์ - ปกาศิต จอมพลัง
 อดุลย์ ดุลยรัตน์ - เทียว สิบทิศ
 มานพ อัศวเทพ - ทองเพชร เหล็กกล้า
 กฤษณะ อำนวยพร - ศักดา ปาฏิหาริย์
 พิภพ ภู่ภิญโญ - เด็ด
 สมศักดิ์ ชัยสงคราม - จ๊อด
 ดามพ์ ดัสกร - ขรรค์ชัย อินทรีย์
 ดวงใจ หทัยกาญจน์ - ประดู่
 อรัญญา นามวงศ์ - สร้อยคีรี
 กิตติ ดัสกร - เมธา
 เดือนเต็ม สาลิตุล - น็อต
 มยุรฉัตร เหมือนประสิทธิเวช - ไทรงาม 
 อุเทน บุญยงค์ - เดือน แรมกล้า
# สนามกีฬาวูนนะเตะดิ
สนามกีฬาวูนนะเตะดิ  เป็นสนามกีฬาอเนกประสงค์ในดินแดนสหภาพเนปยีดอ ประเทศพม่า สามารถจุผู้ชมได้ประมาณ 30,000 คน สนามกีฬาแห่งนี้ใช้เป็นสถานที่จัดพิธีเปิดและพิธีปิดการแข่งขันซีเกมส์ 2013 และอาเซียนพาราเกมส์ 2014
# อิชิตัน กรุ๊ป
บริษัท อิชิตัน กรุ๊ป จำกัด (มหาชน) (อังกฤษ:ICHITAN GROUP PUBLIC COMPANY LIMITED ; ชื่อย่อ:ICHI)  เป็นบริษัทในประเทศไทย ประกอบธุรกิจผลิตเครื่องดื่ม โดยมีผลิตภัณฑ์ที่มีชื่อเสียงคือ เครื่องดื่มชาเขียว "อิชิตัน" จดทะเบียนตั้งเป็นบริษัทเมื่อวันที่ 3 กันยายน พ.ศ. 2553 ได้จดทะเบียนเข้าในตลาดหลักทรัพย์แห่งประเทศไทย และได้ทำการซื้อขายหุ้นวันแรก ณ วันที่ 21 เมษายน พ.ศ. 2557 กลายเป็น บริษัท อิชิตัน กรุ๊ป จำกัด (มหาชน)ข้อมูลบริษัทตลาดหลักทรัพย์แห่งประเทศไทย

ต่อมาในเดือนพฤษภาคม พ.ศ. 2557 อิชิตัน กรุ๊ป เข้าทำรายการซื้อสิทธิ์ ในเครื่องหมายการค้า "ไบเล่" (BIRELEY) พร้อมสูตรการผลิตจากบริษัท ซันนี่ เฮิร์บ อินเตอร์เนชั่นแนล เบฟเวอเรจ จำกัด (SUNNY) และอนุมัติให้บริษัทเข้าลงทุนในที่ดิน อาคาร ระบบติดตั้งภายใน เครื่องจักร และอุปกรณ์เพื่อใช้ในการผลิต รวมมูลค่าเงินลงทุนทั้งสิ้น 1ล้านบาท 'อิชิตัน' ฮุบกิจการน้ำส้ม 'ไบเล่' ต่อยอดธุรกิจ จ่อวางขายไตรมาส4 (ไทยรัฐ)

กลุ่มบริษัท
บริษัทฯ ได้จดทะเบียนตั้งบริษัทย่อย บริษัท อิชิตัน พาวเวอร์ จำกัด เมื่อวันที่ 8 กุมภาพันธ์ พ.ศ. 2560 เพื่อดำเนินธุรกิจจำหน่ายสินค้า ประเภทเครื่องดื่มทุกชนิดทั้งในประเทศและต่างประเทศ โดยถือหุ้นร้อยละ 99.99

เมื่อวันที่ 27 สิงหาคม พ.ศ. 2557 บริษัท ได้เข้าทำสัญญาร่วมทุนกับบริษัท พีที อาทรี่ แปซิฟิค (AP) ซึ่งเป็นนิติบุคคลที่จัดตั้งขึ้นที่ประเทศอินโดนีเซีย ร่วมทุนกันในบริษัท พีที อิชิ ตัน อินโดนีเซีย (PTI) เพื่อผลิตและจำหน่ายเครื่องดื่มภายใต้แบรนด์ อิชิตัน โดยเข้าร่วมทุนในอัตราส่วนการค้าที่เท่ากัน คือ ร้อยละ 50

เมื่อวันที่ 24 สิงหาคม 2565 บริษัท รีบิสโก (Rebisco) ของฟิลิปปินส์ได้เข้าสู่ตลาดเครื่องดื่มสำหรับผู้จัดจำหน่ายอิชิตันแต่เพียงผู้เดียวในประเทศฟิลิปปินส์

 ผลิตภัณฑ์ของบริษัท
จากข้อมูลปี พ.ศ. 2561 มีทั้งหมด 7 สายผลิตภัณฑ์ ในรูปแบบขวด กล่องยูเอชที และถุงเยลลี
 เครื่องดื่มชาเขียวพร้อมดื่ม “อิชิตัน กรีนที” มี 7 รสชาติ
เครื่องดื่มสมุนไพร “เย็น เย็น โดย อิชิตัน” มี 2 รสชาติ
เครื่องดื่มชาเขียวผสมวุ้นมะพร้าว “อิชิตัน ชิวชิว” มี 2 รสชาติ
เครื่องดื่มน้ำผลไม้และเยลลี่ “ไบเล่” มี 2 รสชาติ
เครื่องดื่มชาเขียวระดับพรีเมี่ยม "ชิซึโอกะ" มี 2 รสชาติ
เครื่องดื่มชาดำพร้อมดื่ม มี 3 รสชาติ
เครื่องดื่มชูกำลัง T247 มี 2 รสชาติ คือ สูตรโสมและน้ำผึ้ง และสูตรคอลลาเจนและซิงค์

 ผู้ถือหุ้นรายใหญ่ 
 ข้อมูล ณ วันที่ 10 มีนาคม พ.ศ. 2568ผู้ถือหุ้นรายใหญ่ตลาดหลักทรัพย์แห่งประเทศไทย

+ผู้ถือหุ้นรายใหญ่ลำดับที่รายชื่อผู้ถือหุ้นจำนวนหุ้น% หุ้น1นายตัน ภาสกรนที360,639,60027.742	บริษัท ไทยเอ็นวีดีอาร์ จำกัด61,096,6674.703นางอิง ภาสกรนที60,000,000	4.624	นางสาวใกล้นที ภาสกรนที	60,000,000	4.625	นายภาสกร ภาสกรนที 60,000,000	4.626	นายธิติ จิรนนท์กาล	35,000,000	2.697	STATE STREET EUROPE LIMITED	33,627,095	2.598	นายจารุวร สุขพันธุ์ถาวร	30,592,000	2.359	MRS. CHEN, MEI-FANG	24,842,000	1.9110	BNY MELLON NOMINEES LIMITED	21,822,000	1.68